2001/294/EY: Komission päätös, tehty 30 päivänä maaliskuuta 2001, tarttuvan verta muodostavan kudoksen kuolion ja virusperäisen verenvuotoseptikemian osalta hyväksyttyjen Espanjan alueiden ja kalanviljelylaitosten luettelosta tehdyn päätöksen 98/361/EY muuttamisesta (ETA:n kannalta merkityksellinen teksti) (tiedoksiannettu numerolla K(2001) 979)



Virallinen lehti nro L 100 , 11/04/2001 s. 0032 - 0034



Komission päätös, tehty 30 päivänä maaliskuuta 2001, tarttuvan verta muodostavan kudoksen kuolion ja virusperäisen verenvuotoseptikemian osalta hyväksyttyjen Espanjan alueiden ja kalanviljelylaitosten luettelosta tehdyn päätöksen 98/361/EY muuttamisesta (tiedoksiannettu numerolla K(2001) 979) (ETA:n kannalta merkityksellinen teksti) (2001/294/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY(1), sellaisena kuin se on viimeksi muutettuna direktiivillä 98/45/EY(2), ja erityisesti sen 5 artiklan, sekä katsoo seuraavaa: (1) Jäsenvaltiot voivat saada yhdelle tai useammalle manner- tai rannikkoalueelle tarttuvasta vertamuodostavan kudoksen kuoliosta (IHN) ja virusperäisestä verenvuotoseptikemiasta (VHS) vapaan hyväksytyn alueen aseman. (2) Eräille Espanjan vesistöjen valuma-alueille ja Espanjan rannikkoalueille myönnetään komission päätöksessä 98/361/EY(3), sellaisena kuin se on viimeksi muutettuna päätöksellä 2000/311/EY(4), IHN:n ja VHS:n osalta hyväksytyn manneralueen ja rannikkoalueen asema. (3) Kun Asturian alueelle myönnettiin päätöksellä 98/361/EY hyväksytyn alueen asema, Eo-joen valuma-alue jäi sen ulkopuolelle, koska sen alkulähde on Galiciassa. (4) Kun Galicialle myönnettiin päätöksellä 1999/513/EY(5) hyväksytyn alueen asema, Eo-joen Galiciassa sijaitseva valuma-alue otettiin mukaan. (5) Espanja on toimittanut komissiolle perustelunsa hyväksytyn alueen aseman myöntämiseksi kaikille Eo-joen valuma-alueille sekä kansalliset säännökset, joilla taataan hyväksynnän säilyttämistä koskevien sääntöjen noudattaminen. (6) Näiden tietojen perusteella kaikille Eo-joen valuma-alueille voidaan myöntää tällainen asema. (7) Eo-joen valuma-alue on sisällytettävä Asturian hyväksyttyyn manneralueeseen. (8) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 98/361/EY liite tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 30 päivänä maaliskuuta 2001. Komission puolesta David Byrne Komission jäsen (1) EYVL L 46, 19.2.1991, s. 1. (2) EYVL L 189, 3.7.1998, s. 12. (3) EYVL L 163, 6.6.1998, s. 46. (4) EYVL L 104, 29.4.2000, s. 77. (5) EYVL L 195, 28.7.1999, s. 39. LIITE "LIITE A LUETTELO IHN:N JA VHS:N OSALTA HYVÄKSYTYISTÄ ALUEISTA ESPANJASSA I ALUE: ASTURIAN AUTONOMINEN ALUE 1 Manneralueet Kaikki Asturian valuma-alueet. 2 Rannikkoalueet Koko Asturian rannikko. II ALUE: GALICIA 1 Manneralueet Galician valuma-alueet: - mukaan luettuina Eo-joen valuma-alue, Sil-joen valuma-alue Léonin maakunnassa sijaitsevasta lähteestä alkaen, Miño-joen valuma-alue lähteestä Frieirin patoon asti ja Limia-joen valuma-alue lähteestä Das Conchasin patoon asti, - pois lukien Tamega-joen valuma-alue. 2 Rannikkoalueet Galician rannikko-alue Eo-joen suulta (Isla Pancha) ría de Vigon Cabo Sillieroon asti. Rannikkoalue Cabo Sillierosta Punta Picosiin (Miño-joen suulle) katsotaan puskurivyöhykkeeksi. III ALUE: ARAGONIAN AUTONOMINEN ALUE Manneralueet - Aragon-joki lähteestään Navarron kunnassa sijaitsevaan Caparroson patoon asti, - Gállego-joki lähteestään Ardisan patoon asti, - Sotón-joki lähteestään Sotoneran patoon asti, - Isuela-joki lähteestään Arguisin patoon asti, - Flumen-joki lähteestään Santa María de Belsuen patoon asti, - Guatizalema-joki lähteestään Vadiellon patoon asti, - Cinca-joki lähteestään Gradon patoon asti, - Ésera-joki lähteestään Barasonan patoon asti, - Noguera-Ribagorzana-joki lähteestään Santa Anan patoon asti, - Huecha-joki lähteestään Alcalá de Moncayon patoon asti, - Jalón-joki lähteestään Alagónin patoon asti, - Huerva-joki lähteestään Mezalochan patoon asti, - Aguasvivas-joki lähteestään Monevan patoon asti, - Martín-joki lähteestään Cueva Foradadan patoon asti, - Escuriza-joki lähteestään Escurizan patoon asti, - Guadalope-joki lähteestään Caspen patoon asti, - Matarraña-joki lähteestään Aguas de Penan patoon asti, - Pena-joki lähteestään Penan patoon asti, - Guadalaviar-Turia-joki lähteestään Valencian maakunnassa sijaitsevaan Generalísimon patoon asti, - Mijares-joki lähteestään Castellónin maakunnassa sijaitsevaan Arenósin patoon asti. Muut Comunidad de Aragónin vesistöt ja mainitun kunnan halki virtaava Ebro-joki katsotaan puskurivyöhykkeeksi. IV ALUE: NAVARRAN AUTONOMINEN ALUE Manneralueet: - Bidasoa-joki lähteestään joen suulle asti, - Leizarán-joki lähteestään Leizarán (Muga) patoon asti, - Arakil-Arga-joki lähteestään Falcesin patoon asti, - Ega-joki lähteestään Allon patoon asti, - Aragón-joki Huescan maakunnassa sijaitsevasta lähteestään Caparroson patoon asti (Navarro). Muut Comunidad de Navarron vesistöt ja mainitun kunnan halki virtaava Ebro-joki katsotaan puskurivyöhykkeeksi. V ALUE: KASTILIA-LÉONIN AUTONOMINEN ALUE Manneralueet - Duero-joki lähteestään Aldeávilan patoon asti, - Ebro-joki Kantabrian alueella sijaitsevasta lähteestään Sobrónin patoon asti, - Queiles-joki lähteestään los Fayosin patoon asti, - Tiétar-joki lähteestään Rosariton patoon asti, - Alberche-joki lähteestään El Burguillon patoon asti. Muut Kastilia-Léonin alueen vesistöt katsotaan puskurivyöhykkeiksi. VI ALUE: KANTABRIAN AUTONOMINEN ALUE 1 Manneralueet Seuraavien jokien valuma-alueet niiden lähteeltä mereen: - Deva-joki - Nansa-joki - Saja-Besaya-joki - Pas-Pisueña-joki - Asón-joki - Agüera-joki Gandarillas-, Escudo- ja Miera y Campiazo -jokien valuma-alueet katsotaan puskurivyöhykkeiksi. 2 Rannikkoalueet Koko Kantabrian rannikko Deva-joen suulta Ontónin lahteen. B LUETTELO IHN:N JA VHS:N OSALTA HYVÄKSYTYISTÄ KALANVILJELYTILOISTA ESPANJASSA ALUE: ARAGONIAN AUTONOMINEN ALUE - Alcalá de Ebrossa, Zaragozan maakunnassa (Aragón) sijaitseva Truchas del Prado."